**MOLĖTŲ RAJONO SAVIVALDYBĖS KONTROLĖS IR AUDITO TARNYBA**

Įmonės kodas 188670791, Vilniaus g. 44, Molėtai

2025 m. balandžio 24 d.

FINANSINIŲ ATASKAITŲ

 AIŠKINAMASIS RAŠTAS Nr. A20-

1. **BENDROJI DALIS**

Molėtų rajono savivaldybės kontrolės ir audito tarnyba (toliau – Tarnyba) yra subjektas, prižiūrintis ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.

Tarnyba finansuojama iš Savivaldybės biudžeto. Savivaldybės taryba savivaldybės biudžete nustato Savivaldybės kontrolės ir audito tarnybai skiriamų asignavimų dydį. Tarnybos finansinį, ūkinį, materialinį aptarnavimą atlieka bei finansinę apskaitą tvarko Savivaldybės administracijos Finansinės apskaitos skyrius.

Finansinių ataskaitų rinkinys sudarytas pagal 2025 m. I - jo ketvirčio paskutinės dienos duomenis eurais ir centais, kad atitiktų informaciją, pateiktą VSAKIS sistemoje.

 Tarnybos ataskaitinio laikotarpio pabaigoje darbuotojų skaičius – 2. Įstaigos ataskaitinio laikotarpio pabaigoje patvirtinti 2 etatai.

1. **APSKAITOS POLITIKA**

Tarnybos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau– VSAFAS).

Tarnyba, tvarkydama finansinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka bei taiko apskaitos politiką, patvirtintą direktoriaus 2014 m. gruodžio 31 d. įsakymu Nr. B6-1457 „Dėl apskaitos politikos“. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

Tarnybos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu.

Apskaitai tvarkyti naudojama apskaitos programa ,,Finas“, kuri pritaikyta apskaitai tvarkyti pagal VSAFAS reikalavimus

 Visos operacijos ir ūkiniai įvykiai apskaitoje registruojami dvejybiniu įrašu didžiojoje knygoje. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.

1. **AIŠKINAMOKO RAŠTO PASTABOS**

**Ilgalaikis turtas**

Tarnybos turimo ilgalaikio materialiojo turto likutinė vertė ataskaitinio laikotarpio pabaigoje sudarė 2 231,17 Eur. Ilgalaikis turtas apskaitoje užregistruotas baldų, biuro įrangos ir kt. ilgalaikio materialiojo turto grupėje. Baldams taikomas 10 metų nusidėvėjimo normatyvas, kompiuterinei įrangai - 4 metų nusidėvėjimo normatyvas.

**Trumpalaikis turtas**

**Atsargos.** Ataskaitinio laikotarpio pabaigoje atsargų likučio neturėjo.

**Išankstiniai apmokėjimai.** Ataskaitinio laikotarpio pabaigoje išankstinių apmokėjimų likutis sudarė 44,61 Eur.

**Per vienerius metus gautinos sumos.** Sukauptos gautinos sumos iš savivaldybės biudžeto 2025 m. kovo 31 d. – 29 431,22 Eur. *(Atostogų rezervas)*

**Pinigai ir pinigų ekvivalentai.** 2025 m. kovo 31 d. pinigų likučio nebuvo.

**Finansavimo sumos**

Per 2025 m. I ketv. Tarnyba savo veiklai vykdyti gavo 22 540,64 Eur finansavimo iš Molėtų rajono savivaldybės biudžeto. 2025 m. kovo 31 d. finansavimo sumų likutisnepiniginiam turtui įsigytisudarė 2 275,78 Eur.

**Trumpalaikiai įsipareigojimai**

Ataskaitinio laikotarpio pabaigoje trumpalaikiai įsipareigojimai sudarė 29 431,22 Eur. Šią sumą sudaro:

1. Sukauptos atostoginių sąnaudos 29 010,57 Eur;
2. Sukauptos įmokos Sodrai nuo 420,65 Eur;

**Sukauptas perviršis ar deficitas**

 Sukaupto perviršio ar deficito ataskaitinio laikotarpio pabaigoje nebuvo.

**Finansavimo pajamos**

 Finansavimo pajamos ataskaitinio laikotarpio pabaigoje sudarė 22 821,58 Eur iš Savivaldybės biudžeto.

**Pagrindinės veiklos sąnaudos**

2025 m. kovo 31 d. pagrindinės veiklos sąnaudos sudarė 22 821,58 Eur. Iš jų - 21,8 tūkst. Eur darbo užmokesčio sąnaudos, 0,23 tūkst. Eur – nusidėvėjimo ir amortizacijos sąnaudos, 0,31 tūkst. Eur - kvalifikacijos kėlimo išlaidos, 0,45 tūkst. Eur – kitos išlaidos.

Kontrolierė Elena Putnienė

Finansinės apskaitos skyriaus specialistė Audra Saugūnaitė